[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraFeb 2, 20203 min read"}, {"text_idx": "#000006", "text": "*Scroll down for English & Comments*"}, {"text_idx": "#000008", "text": "Book celebrating Sali Mali's 50th Birthday!"}, {"text_idx": "#000010", "text": "Adolygiad gan/review by: Mererid Haf Roberts"}, {"text_idx": "#000011", "text": "Mae\u2019r rhestr o awduron sydd wedi cyfrannu at y gyfrol hon yn amrywiol iawn, o Mererid Hopwood i Tudur Owen, o Eigra Lewis Roberts i Rhys Ifans, a llawer mwy. Ac mae gweld yr enwau cyfarwydd ar y clawr yn denu oedolion at y gyfrol yn sicr, gan wneud hwn yn anrheg berffaith i blant a'u teuluoedd."}, {"text_idx": "#000012", "text": "A beth am ddechrau gyda\u2019r clawr? Mae\u2019n wahanol i\u2019r arfer am ei fod yn glawr realiti estynedig (augmented reality), sy\u2019n golygu bod golygfa fach wedi ei hanimeiddio yn ymddangos pan fyddwch chi\u2019n sganio\u2019r clawr ar eich ffo\u0302n neu dabled trwy ap o\u2019r enw Zappar \u2013 am ddechrau gwych i blant bach, cael gweld Sali Mali a Jac Do, cymeriadau hoffus a chyfarwydd, cyn agor y llyfr a darllen yr un gair, hyd yn oed! Ac er nad oes modd rhyngweithio a\u0302 nhw, mae\u2019n ychwanegiad bach difyr a deniadol i\u2019r gyfrol."}, {"text_idx": "#000013", "text": "Rhwng y ddau glawr ceir amrywiaeth o straeon sydd yn wahanol yn eu harddull i\u2019r llyfrau Sali Mali gwreiddiol a thraddodiadol, gan mai straeon i\u2019w darllen i blant bach ydi\u2019r rhain, yn hytrach na llyfrau i blant ddechrau dysgu darllen ar eu pen eu hunain. Serch hynny, mae hanfodion y cymeriadau rydyn ni wedi dod i\u2019w hadnabod a\u2019u caru\u2019r un peth: Jac y Jwc a\u2019i droeon trwstan ond a\u0302 chalon fawr, Sali Mali drefnus a charedig, y Pry Bach Tew drygionus, ac mae\u2019r criw i gyd yn ymddangos yn eu tro."}, {"text_idx": "#000014", "text": "Wrth gwrs, gall plant hy\u0302n a darllenwyr iau hyderus ddarllen y rhain, ond teimlaf efallai fod rhai o'r straeon yn rhy syml neu'n blentynnaidd iddyn nhw, o bosib. Fel sy\u2019n nodweddiadol o straeon i blant bach, mae neges syml i bob stori unigol wrth iddyn nhw drafod thema\u0302u megis cyfeillgarwch, caredigrwydd, dewrder a chydweithio. Roeddwn i\u2019n falch iawn bod hiwmor yn elfen amlwg yn y rhan fwyaf o\u2019r straeon hefyd, a chredaf y bydd plant yn mwynhau\u2019r sefyllfaoedd sy\u2019n codi ac yn chwerthin yn uchel ar rai o\u2019r straeon."}, {"text_idx": "#000015", "text": "Fy hoff straeon i oedd 'Swigod a Sgorio' gan Gruffudd Owen, 'Y Picnic' gan Elen Pencwm, 'Triciau\u2019r Pry Bach Tew' gan Bethan Gwanas ac 'Anrheg Jac y Jwc' gan Aneirin Karadog. Ond mae yma ddigon o amrywiaeth gan lu o awduron gwych, a bydd gan bob aelod o\u2019r teulu ei ffefryn, yn bendant!"}, {"text_idx": "#000017", "text": "The list of contributing authors is vast, from Mererid Hopwood to Tudur Owen, from Eigra Lewis Roberts to Rhys Ifans, and much more. Seeing familiar, well known names will surely appeal to adults who will be buying. It makes it a perfect gift for children and their families."}, {"text_idx": "#000018", "text": "How about starting with the cover? It's different to the usual because it contains augmented reality, which means an animated scene can be displayed as you scan it with your phone or tablet using the free Zappar app. What a great start to see all the favourite characters brought to life before even opening and reading a word! Despite not being able to interact with them, it's an interesting and attractive little bonus."}, {"text_idx": "#000019", "text": "Between the two covers you get a variety of stories that are different in style to the original and traditional Sali Mali tales. This is because these stories are for young children, and not necessarily 'learning to read independently' resources. The things we know and love are present: Jac y Jwc and his clumsiness but big heart, the organized yet kind Sali Mali, the mischievous Pry Bach Tew. The whole crew turns up eventually!"}, {"text_idx": "#000020", "text": "Of course, older children and more confident younger children can enjoy these, but perhaps some of the tales are too simple and childish for older readers. As is expected in stories for young children, each tale has a simple moral message as they discuss themes like friendship, kindness, bravery and cooperation. I was pleased that humour is employed in most of the stories, and I believe that kids will enjoy some of the situations that arise and will be laughing out loud!"}, {"text_idx": "#000028", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000029", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]